open-index/open-wikipedia-markdown huggingface dataset:
Stasjon Abcoude

**Stasjon Abcoude** (**Ac**) is in spoarstasjon yn it Nederlânske doarp Abcoude, yn de gemeente De Rûne Feanen yn de provinsje Utert. It waard iepene yn 1843 oan de Rhijnspoarwei (Amsterdam Sintraal - Elten). 

## Gebou
 
 
Nei de iepening krige Abcoude earst in keet foar de kaartferkeap. Yn 1871 krige it doarp in echt stasjonsgebou. It rjochthoekige ûntwerp bestie oer de hiele breedte út twa ferdjippingen. Wylst ûnder de grûn romte foar de reguliere stasjonsaktiviteiten wie, wiene op de boppeferdjipping trije wenten foar de stasjonsjef, de stasjonswachter en de brêgewipper ûnderbrocht.

Yn 1977 waard der njonken it earste stasjonsgebou in nij gebou set, neffens in ûntwerp fan arsjitekt Cees Douma. Dat kaam om't it Amstelstasjon troch it oanlizzen fan de Amsterdamske metro twa spoaren ynleverje moast en dêrtroch ferpleatste de NS ein jierren '70 de mooglikheid om foar it treinferkear inoar yn te heljen nei Abcoude. De twa perrons by de twa spoaren moasten plak meitsje foar twa eilânperrons mei oan beide kanten in spoar. Beide perrons waarden ferbûn troch in nije tunnel. De NS wie fan doel it âlde stasjonsgebou út 1871 ôf te brekken, mar krige dêr fan de gemeente gjin fergunning foar.

Sa'n 25 jier letter waard mei de spoarferdûbeling tusken Amsterdam en Utert úteinset. Op 'e hichte fan it âlde stasjon fan Abcoude waard de Gein fia in akwadukt oer de ferdjippe oanleine spoarline hinne laat. Om't de spoaren op 'e hichte fan it stasjon dêrnei op in helling  kaam te lizzen, krige Abcoude in nij stasjon sûnder stasjonsgebou dat sa'n 800 meter benoarden it âlde stasjon leit. Neidat it nije stasjon yn 2007 yn gebrûk naam waard, waard it gebouke út 1977 sloopt en waard it âlde stasjonsgebiet oprêden. It âlde stasjonsgebou út 1871 stiet dan al sûnt de sluting foar in grut part leech en rekket hieltyd fierder yn ferfal. It gebou waard lang om let yn 2015 ferkocht en is hjoed-de-dei yn gebrûk as hotel.

## Treinferbinings
Stasjon Breukelen

**Stasjon Breukelen** (**Bkl**), iepene op 18 desimber 1843, is in spoarweistasjon yn it Nederlânske doarp Breukelen yn de gemeente Stichtske Fecht yn de provinsje Utert. It stasjon leit oan de Rhijnspoarwei (Amsterdam Sintraal - Elten).

## Gebou
 
 
It oarspronklike spoarweistasjon fan Breukelen waard iepene yn 1872, njoggenentweintich jier neidat it spoar ree kaam wie. It symmetryske gebou bestiet út in leech middendiel mei twa eingebouwen fan oardel ferdjipping dy 't heaks op it middendiel stean. 

It stasjon waard yn 1980 ôfbrútsen en ferfongen troch in nij gebou bekend as Standerttype Beilen fan de hân fan arsjitekt Cees Douma. It 2e stasjonsgebou waard yn 2006 sloopt, om plak te meitsjen foar spoarferdûbeling tusken Amsterdam en Utert. Under de spoaren komme in fiadukt foar fuotgongers, fytsers en it wetter fan de *Groote Heicop*. Ek steane hjir de kaartautomaten en is fia in trep en in lift it foar in part oerdutsen eilânperron te berikken.

## Treinferbinings
W.H. Hoekwater

**Willem Hendricus Hoekwater** (Charlois, gemeente Rotterdam, 29 maaie 1865 - ??), soan fan Hendricus Nicolaas Adianus Hoekwater en Cornelia Barendregt. Hy wie in Nederlânske ûnderwizer en tekener. 

Hy makke ûnder oare de 4 - blêdige *Polderkaart van de landen tusschen Maas en IJ*, in útjefte fan C.A.J. van Dishoeck te Amsterdam, dy't yn 1901 publisearre waard. Dy yn kleur printe skoalkaart, op skaal 1:50.000, toant in gebiet fan Waterland noardlik fan Amsterdam oant de Maas yn súdlike rjochting. Yntekene stean hûnderten polders, harren nammen en de djipte ûnder N.A.P. en it jier wêryn't dy drûchlein waarden.

Op 11 augustus 1892 troude Willem Hendricus yn Charlois mei Cornelia Maat, berne 26 augustus 1864 te Alblasserdam en stoarn 19 desimber 1956 yn Epe, dochter fan Arie Maat en Jannetje 't Hoen. Hy wenne en wurke doe al yn Amsterdam.

## Oare wurken
* *Practisch handboekje bij de studie der perspectief*, 1902
* *Naar buiten! Gids voor wandelingen en reisjes* in útjefte fan it *Bond van Nederlandsche onderwijzers*, 1906
Stasjon Maarssen

**Stasjon Maarssen** (**Mas**), iepene op 18 desimber 1843, is in spoarweistasjon yn it Nederlânske doarp Breukelen yn de gemeente Stichtske Fecht yn de provinsje Utert. It stasjon leit oan de Rhijnspoarwei (Amsterdam Sintraal - Elten).

## Gebou
 
It oarspronklike spoarweistasjon fan Maarssen waard iepene yn 1890, 47 jier neidat it spoar ree kaam wie. It stasjonsgebou wie bekend as in standerttype Harmelen, it wie yn fan de fjouwer stasjonsgebouwen fan dit type dat ea boud is, de arsjitekt is ûnbekend. It lytse gebou mei puntdak en luifel om it hiele gebou hinne stiet op it eilânperron en befettet allinnich de needsaaklike stasjonsfoarsjenningen. De wenning fan de stasjonsjef komt op in oar plak, yn de buert fan it stasjon.

It stasjonsgebou waard yn 1979 ôfbrútsen en ferfongen troch in nij gebou ek wer op it perron, nei ûntwerp fan arsjitekt Cees Douma. In smel transparant gebouke mei lykas it âlde gebou allinnich de needsaaklike foarsjenningen, as in loket en in wachtromte. It bouwurk hie in kap dy't noch inkelde meters yn it ferlingde fan it gebou trochrûn boppe it perron.

It 2e stasjonsgebou waard yn 2003 sloopt, om plak te meitsjen foar spoarferdûbeling tusken Amsterdam en Utert. Yn 2004 is it fernijde eilânperron klear. It perron is fia in brede brêge ferbûn mei de wyk Maarssenbroek. De brêge sûnder fierdere stasjonsfunksjes is ynboud yn in nij kantoarpân dat njonken it stasjon berne is.

## Treinferbinings
Pieter Schenck (I)

**Petrus (Pieter) Schenck** (Elberfeld, 26 desimber 1660 - Leipzig, 1711)  wie in Dútske graveur en kaartemakker. Tegearre mei syn soan mei deselde namme, Pieter Schenk (II), wie Schenck yn de earste helte fan de 18e iuw ien fan de wichtichste figueren fan de Saksyske kartografy. Schenck publisearre goed 800 mezzotints.

## Libben en wurk
Peter Schenk ferhuze yn 1675 nei Amsterdam en waard learling fan Gerard Valck dy't spesjalisearre yn mezzotint wie. Valck wie troud mei Maria Bloteling, de suster fan de Amsterdamske graveur Abraham Bloteling. Yn 1687 troude Schenk mei Gerards suster Agatha Valck. Yn 1694 kocht er tegearre mei Valck inkelde koperplaten fan de keunsthanneler en kartograaf Johannes Janssonius. Mei Valck en Bloteling makke er printen foar de Londenske merk, hoewol't it net bekend is oft er dêr ea mei hinnegong.

Oant 1700 wenne er yn de Jordaan, dêrnei ferhuze er nei de Dam of nei Leipzig, dêr't er in winkel iepene, dêr't er kaarten en keunst ferkocht. Hy wie in regelmjittige besiker fan de hannelsbeurs Leipziger Messe yn Leipzig, dêr't er ek ferstoar. Hy hie trije soannen dy 't graveur waarden.   Syn âldste soan Peter Schenk de Jonge wie ek in bekend kartograaf en keunsthanneler dy 't de winkel fan syn heit yn Leipzig trochsette. Syn soannen Jan en Leonard bleaune yn Amsterdam en setten nei alle gedachten it atelier fan harren heit troch. Syn dochter Maria boaske mei Leonard Valck, de soan fan Gerard, dy 't Gerard syn atelier fuortsette.

## Galery
In kar út syn wurk:

Cracau-Cracovia.jpg|Krakau
Berlin Schlossplatz (Pieter Schenk um 1700).jpg|De *Schlossplatz* yn Berlyn mei de *Langen Brücke* (links), de âlde Domtsjerke (midden) en it Stedsslot (rjochts), om 1700 hinne
Pieter Schenk (I) 002.jpg|*De Grote en Kleine Vleeshal*, Amsterdam. (1710)
Ghent by Pieter Schenck in 1712.jpg|Gint yn 1712	


## Keppeling om utens
*  [Biografy yn't Dútsk](https://saebi.isgv.de/biografie/Peter_I._Schenk_(1660-1711))
ABS-CBN

De **ABS-CBN Corporation** (algemien bekend as **ABS-CBN**) is in Filipynsk mediakonglomeraat mei haadkantoar yn Quezon City. It waard oprjochte yn 1946 as Bolinao Electronics Corporation.

It waard foarme troch de fúzje fan Alto Broadcasting System en Chronicle Broadcasting Network.

## Keppeling om utens
*  Offisjele webside fan ABS-CBN
Eduard Hein jr.

**Eduard Hein**, ek **Eduard Hein de Jonge** (Düsseldorf, 1854 - dêre, 1918) wie in Dútske lânskipsskilder fan de Düsseldorfske Skoalle.

Eduard Hein wie in lânskipskilder út Düsseldorf. Hy skildere ûnderwerpen út de Rynromantyk (*Rheinromantik*), sfearfolle winterlânskippen en alpine berchmotiven.

## Literatuer
* *Hein, Eduard.* Yn: Hans F. Schweers: *Gemälde in deutschen Museen.* Bân 2, K. G. Saur, München 2002.

## Keppeling om utens
* ''Eduard Hein'', wurk fan Hein op *artnet.de*
GMA Network

**GMA Network, Inc.** (algemien bekend as **GMA**) is in Filipynsk mediabedriuw mei haadkantoar yn Quezon City. It waard oprjochte yn 1950 troch Robert La Rue Stewart.

It bedriuw wurket ferskate radio- en telefyzjestasjons yn 'e Filipinen, wêrûnder GMA-7, GTV-27, Super Radyo DZBB 594 en Barangay LS 97.1.

## Keppeling om utens
*  Offisjele webside fan GMA Network
Stasjon Utert Zuilen

**Stasjon Utert Zuilen** (**Utzl**) is in spoarweistasjon yn de stêd Utert en waard iepene yn 2007 oan de Rhijnspoarwei (Amsterdam Sintraal - Elten). It stasjon leit tusken de wyken Zuilen en Ondiep. It is in typyske foarstedshalte mei in iepen fytsestalling mei fytsklûzen. It perron kin berikt wurde mei treppen en in lift ûnder it fiadukt.

## Treinferbinings
Ferhaal yn in ferhaal

In **ferhaal yn in ferhaal**, ek wol oantsjut as in **ynbêde ferhaalline**, is in narratologyske technyk en in literêre foarm, wêrby't binnenyn in ferhaal (roman, novelle, koart ferhaal, gedicht) in oar, twadde ferhaal foarkomt. Faak wurdt dat 'binnenferhaal' ferteld troch in personaazje út it 'bûtenferhaal'. Soms komt der ek yn it binnenferhaal wer in personaazje foar dat in ferhaal fertelt, sadat der ferskate lagen fan ferhalen yn ferhalen ûntsteane. Dan sprekt men ek wol fan **nestele ferhalen**. Behalven yn literêre wurken komme ferhalen yn ferhalen ek foar yn oare media, lykas films, tillefyzjesearjes, lieten, fideospultsjes, ensfh. As der bgl. yn in film in oare film sjen litten wurdt, sprekt men fan in **film yn in film**. In ramtferhaal, wêrby't in ferhaal de omlisting foarmet foar ien of mear oare ferhalen, is in faak foarkommende, wat ôfwikende fariant fan in ferhaal yn in ferhaal. It is ôfwikend om't de ramtfertelling, oars as in 'gewoan' bûtenferhaal, folslein tsjinstber is oan it binnenferhaal, dat it wichtichst is. Ornaris is dat by in ferhaal yn in ferhaal krektoarsom.

De binnenferhalen wurde by in ferhaal yn in ferhaal faak ienfâldichwei ferteld by wize fan fermaak, of, wat ek faak foarkomt, as in foarbyld foar de personaazjes út it bûtenferhaal. Dêrby hat it binnenferhaal gauris in symboalyske en/of psychologyske betsjutting foar ien of mear personaazjes út it bûtenferhaal. Ek bestiet der faak in parallel tusken de beide ferhalen, sadat it binnenferhaal brûkt wurde kin om in ferburgen wierheid of in geheim oan it ljocht te bringen oer it bûtenferhaal. It kin ek wêze dat it binnenferhaal troch de skriuwer brûkt wurdt as satire, net inkeld op it bûtenferhaal, mar ek op 'e echte wrâld. As in ferhaal ferteld wurdt as in ferhaal yn it ferhaal ynstee fan as ûnderdiel fan 'e plot, jout dat de skriuwer de mooglikheid en boartsje om mei hoe't de lêzer de personaazjes út it bûtenferhaal sjocht, mei't de motiven en de betrouberens fan 'e ferteller automatysk yn 'e kiif komme te stean.

Ferhalen yn ferhalen kinne de eftergrûn fan ien of mear personaazjes of foarfallen út it bûtenferhaal beljochtsje, myten of leginden op 't aljemint bringe dy't fan ynfloed binne op 'e plot fan it bûtenferhaal, of folslein los lykje te stean fan 'e plot fan it bûtenferhaal (hoewol't it ek foarkomt dat pas folle letter bliken docht dat dat net sa is). It kin wêze dat it binnenferhaal ferbûn is mei de aksje yn 'e plot fan it bûtenferhaal, en dêrom in yntegraal ûnderdiel fan it bûtenferhaal útmakket. It kin ek alhiel los stean fan it bûtenferhaal, sadat it der los fan lêzen wurde kin, hoewol't yn dat gefal in protte subtile ferbannen mei it bûtenferhaal ferlern geane. Soms foarmet it binnenferhaal in fentilearringskanaal foar ideeën dy't net yn it bûtenferhaal pasten, mar dy't de skriuwer dochs net hielendal weilitte woe. Yn sa'n gefal soe men it ferhaal yn in ferhaal ferlykje kinne mei de by de montaazje fuortknipte sênes út in film, dy't gauris as bonusmateriaal oan 'e dvd- of blu-ray-útjefte tafoege wurde.
The Incredible Hulk

*The Incredible Hulk, Ingelsk foar "De Net te Leauwen Hulk", in ferwizing nei de superheld Hulk, fan útjouwerij Marvel Comics

## Fideospultsjes
*''The Incredible Hulk'' (fideospultsje út 1994), in fideospultsje út 1994
**[[The Incredible Hulk: The Pantheon Saga]]*, in fideospultsje út 1996
**[[The Incredible Hulk: Ultimate Destruction]]*, in fideospultsje út 2005
*''The Incredible Hulk'' (fideospultsje út 2008), in fideospultsje út 2008

## Films
*''The Incredible Hulk'' (film), in Amerikaanske film út 2008

## Muzyk
**[[The Incredible Hulk: Original Soundtrack Recording]]*, it soundtrackalbum, útbrocht yn 1999, fan 'e tillefyzjesearje út 1978
*''The Incredible Hulk'' (soundtrack), it soundtrackalbum fan 'e film út 2008

## Strips
*''The Incredible Hulk'' (stripblêd), in Amerikaansk stripblêd oprjochte yn 1963
*''The Incredible Hulk'' (krantestrip), in Amerikaanske krantestrip út 1978–1982, basearre op 'e tillefyzjesearje
**The Incredible Hulk Weekly*, better bekend as de *[[Hulk Comic]]*, in Britsk stripblêd út 1979–1980 

## Tillefyzje
*''The Incredible Hulk'' (tillefyzjesearje út 1978), in Amerikaanske live-actiontillefyzjesearje út 1978
***[[The Incredible Hulk Returns]]*, in Amerikaanske tillefyzjefilm út 1988 basearre op 'e tillefyzjesearje
***[[The Trial of the Incredible Hulk]]*, in Amerikaanske tillefyzjefilm út 1989 basearre op 'e tillefyzjesearje
***[[The Death of the Incredible Hulk]]*, in Amerikaanske tillefyzjefilm út 1990 basearre op 'e tillefyzjesearje
*''The Incredible Hulk'' (tillefyzjesearje út 1982), in Amerikaanske tekenfilmsearje út 1982
*''The Incredible Hulk'' (tillefyzjesearje út 1996), in Amerikaanske tekenfilmsearje út 1996

## Oar
*''The Incredible Hulk'' (achtbaan), in achtbaan yn it Islands of Adventure-ferdivedaasjepark yn Orlando (Floarida)
*Incredible Hulk, in griene cocktail
Lilies of the Field

"**Lilies of the Field**" of "**The Lilies of the Field**" hat yn de Wikipedy ferskate betsjuttings:

**(the) lilies of the field*, in fraze út *[[Evangeelje fan Mattéus|Mattéus]]* 6:28 yn 'e Ingelske Bibeloersetting (nei't men oannimme mei bedoeld as tsjinstelling fan wetterleeljes; yn 'e Nije Fryske Bibeloersetting koartwei fertaald as "leeljes")

*''Lilies of the Field'' (film út 1924), in Amerikaanske stomme film út 1924
*''Lilies of the Field'' (film út 1930), in Amerikaanske film út 1930
*''Lilies of the Field'' (film út 1934), in Britske film út 1934
*''The Lilies of the Field'' (roman), in roman fan William Edmund Barrett út 1962
*''Lilies of the Field'' (film út 1963), in Amerikaanske film út 1963, basearre op 'e roman fan Barrett
**[[Christmas Lilies of the Field]]*, in Amerikaanske tillefyzjefilm út 1979, in ferfolch op 'e film út 1963
Stasjon Bunnik

**Stasjon Bunnik** (**Bnk**), iepene op 20 maaie 1884, is in spoarweistasjon yn it Nederlânske doarp Bunnik yn de provinsje Utert. It stasjon leit oan de Rhijnspoarwei (Amsterdam Sintraal - Elten).

## Gebou
It oarspronklike spoarweistasjon fan Bunnik waard iepene yn 1884, yn 1901 krige it stasjon in stasjonsgebou, in lyts stasjonsgebouke njonken in loket mei kantoarke hie it asymmetryske gebouke twa wachtromten.
It stasjon waard sletten yn 1938, it gebou waard yn 1958 ôfbrutsen. It stasjon waard yn 1972 weriepene, sa'n 800 meter westliker fan it oarspronklike plak. Der kaam by de weriepening gjin nij gebou, it stasjon krige in abry, in iepen fytsestalling mei fytsklûzen, in pear parkearplakken. Yn 2016 binne der twa liften by it stasjon boud om it stasjon tagonklik te meitsjen foar reizgers mei in rolstoel.

## Treinferbinings
Jack the Giant Killer

*''Jaap de Reuzedeader'' (mearke) (Ingelsk: "Jack the Giant Killer"), in Ingelsk mearke fan Kornysk komôf, nau besibbe oan it bekendere *[[Jaap en de Beanstôk]]* (Ingelsk: *Jack and the Beanstalk*)

## Fideospultsjes
**[[Jack the Giantkiller]]*, in arkadefideospultsje út 1982

## Films
*''Jack the Giant Killer'' (film út 1922), in Amerikaanske koarte tekenfilm fan Walt Disney út 1922
*''Jack the Giant Killer'' (film út 1962), in Amerikaanske film út 1962
**[[Jack the Giant Slayer]]*, in Amerikaanske film út 2013 dy't oarspronklik *Jack the Giant Killer* komme soe te hjitten
*''Jack the Giant Killer'' (film út 2013), in Amerikaanske film út 2013, in parody op *Jack the Giant Slayer*

## Literatuer
*''Jack, the Giant Killer'' (roman), in roman fan Charles de Lint út 1987
Hardangerjøkul

De **Hardangerjøkul** (Noarsk foar **Hardangergletsjer**; ornaris werjûn mei in lidwurdlike suffiks as **Hardangerjøkulen**, wat "De Hardangergletsjer" betsjut) is in gletsjer oan 'e westkant fan it Skandinavysk Heechlân yn súdlik Noarwegen.

## Geografy
De Hardangerjøkul is in mânske gletsjer oan 'e westlike kant fan it Skandinavysk Heechlân, dy't yn súdlik Noarwegen leit, likernôch 5&nbsp;km súdlik fan it doarp Finse, ûngefear 16&nbsp;km noardeastlik fan it doarp Eidfjord en sa'n 20&nbsp;km westlik fan it doarp Haugastøl. Bestjoerlik heart it gebiet fan 'e gletsjer ta de gemeenten Eidfjord en Ulvik, yn 'e provinsje Vestlandet. 

Yn rang is de Hardangerjøkul de op fiif nei grutste gletsjer op it fêstelân fan Noarwegen (dus de Artktyske arsjipel fan Spitsbergen bûten beskôging litten). De Hardangerjøkul beslacht in oerflak fan 73&nbsp;km². It heechste punt leit op 1.863&nbsp;m boppe seenivo, wylst it leechste punt op 1.050&nbsp;m leit. De tsjûkte fan it iis berikte by ien mjitting 380&nbsp;m, mar de gletsjer is geandewei de twadde helte fan 'e tweintichste iuw en de earste desennia fan 'e ienentweintichste iuw stadichoan tinner wurden.

## Tagonklikens
De Hardangerjøkul wurdt winterdeis brûkt om op te skyen. De gletsjer is yn dy jiertiid út it noarden wei maklik tagonklik út it doarp Finse. Dat hat in stasjon oan it spoar fan 'e Bergenline.

## Filmlokaasje
De Hardangerjøkul waard brûkt as filmlokaasje foar de ''Star Wars''-film *[[Star Wars: Episode&nbsp;V&nbsp;– The Empire Strikes Back]]* (1980). De sênes op 'e iisplaneet Hoth waarden foar in grut diel op 'e gletsjer filme, ûnder barre winterske omstannichheden. De bylden fan 'e bestoarming fan 'e basis fan it Rebelleferbûn troch de stoarmtroepers fan it Galaktysk Keizerryk yn reuseftige AT-AT-rinners waarden lykwols yn 'e studio opnommen mei miniatueren op in set dêr't de snieïge setting neibeard waard mei natriumbikarbonaat (bekender as baking soda of suveringssâlt).

## Galery

File:8974. Hardangerjøkelen.jpg|de gletsjer yn 1908
File:The Hardangerjøkulen glacier, 1923. (8424032538).jpg|de gletsjer yn 1923
File:Norwegen 1998 (048) Hardangerjøkulen (33550116450).jpg|de gletsjer yn 1998
File:Hardangerjoekulen.jpg|de gletsjertonge
Löf

**Löf** is in Ortsgemeinde  oan de Mûzel yn 'e lânkring Mayen-Koblenz yn de Dútske dielsteat Rynlân-Palts. 

De Ortsgemeinde bestiet út twa dielen, nammentlik Löf en Kattenes. Löf hat 1.456 ynwenners (2022).

## Skiednis
De hjoeddeiske Ortsgemeinde ûntstie op 31 desimber 1975 troch gearfoeging fan Kattenes, Löf en Hatzenport. Hatzenport waard op 12 juny 1994 wer in aparte Ortsgemeinde. 

## It besjen wurdich
De parochytsjerke waard foar it earst yn 1140 neamd. Oant 1803 wie it de parochytsjerke fan ferskillende omlizzende plakken, mar sûnt dat jier heart allinne noch Kattenes by de parochy. Oarspronklik wie de tsjerke oan Marije wijd en wie Sint-Lesij de twadde patroanhillige, mar sûnt 1719 is hja de earste patroanhillige fan de tsjerke.      

## Natoer
Yn it Kehrbachtal groeit de seldsume wylde buksusstrûk.
Gremlin (betsjuttingsside)

"**Gremlin**" of "**Gremlins**" hat yn de Wikipedy ferskate betsjuttings:

*gremlin, in ûndogensk mytysk wêzen dat yn 't bysûnder moderne apparatuer stikken meitsje soe

## Bedriuwen
*Gremlin Industries, in iere Amerikaanske produsint fan arkadefideospultsjes
*Gremlin Interactive (begûn as Gremlin Graphics), in Britske softwareprodusint
*Gremlin Social, in Amerikaansk sosjale-mediabedriuw

## Fideospultsjes
*''Gremlins'' (Atari 2600), in fideospultsje út 1984 foar de Atari VCS/2600-console
***', in ynteraktyf kompjûterspultsje út 1985 
*[[Gremlins (Atari 5200)|''Gremlins'' (Atari 5200)]], in fideospultsje út 1986 foar de Atari 5200-console
*[[Gremlins 2: The New Batch (fideospultsje)|''Gremlins 2: The New Batch'' (fideospultsje)]], in fideospultsje út 1990
***', in fideospultsje út 2001 foar de Game Boy Advance
***', in fideospultsje út 2002 foar de Game Boy Advance
*''[[Gremlins, Inc.]]'', in fideospultsje út 2016

==Films==
*[[Gremlins (franchise)|''Gremlins'' (franchise)]], in Amerikaanske mediafranchise
**[[Gremlins (film)|''Gremlins'' (film)]], in Amerikaanske film út 1984
**''[[Gremlins 2: The New Batch]]'', in Amerikaanske film út 1990

==Literatuer==
*''[[The Gremlins]]'', in boek fan Roald Dahl út 1943

==Tillefyzje==
***', in tekenfilmsearje út 2023 dy't in prequel is fan 'e film út 1984

## Oar
*Gremlin (kompjûtertaal), in op grafemen basearre querytaal
*''Gremlin'' (liet), in liet fan Danny Brown út 2013
*Gremlin (sjimpansee), in bekende sjimpansee dy't yn ferskate dokumintêres te sjen is
*Gremlin (stripfiguer), in rige personaazjes yn 'e strips fan Marvel Comics
*Gremlin, de bynamme fan Emlin Tunnell (1924-1975), in Amerikaanske spiler en trainer fan Amerikaansk fuotbal
*AMC Gremlin, in model auto fan 'e American Motors Corporation
*SA-14 Gremlin, de rapportearnamme dy't troch de NATO brûkt wurdt foar it Russyske 9K34 Strela-3-loftdoelraketsysteem
Rhein-Mosel

**Rhein-Mosel** is in gemeenteferbân yn de lânkring Mayen-Koblenz yn de Dútske dielsteat Rynlân-Palts. De ferbânsgemeente leit súdwestlik fan Koblenz oan de Mûzel. Haadplak fan de ferbânsgemeente is Kobern-Gondorf. 

De ferbânsgemeente ûntstie op 1 july 2014 troch gearfoeging fan de eardere ferbânsgemeenten Untermosel en Rhens.

De ferbânsgemeente bestiet út de folgjende Ortsgemeinden:
Kongregaasje

In **kongregaasje** (fan it Latynske wurd *congregare*: by inoar bringe) is in organisearre foarm fan in wijd libben yn 'e Roomsk-Katolike Tsjerke.

Oars as in kleasteroarder is in kongregaasje stifte nei 1550 (tusken it Konsylje fan Trente en foar it Twadde Fatikaanske Konsylje). Dêrnjonken is de klausuer foar de leden minder strang en wurdt besit tastien.

In kongregaasje fan manlju of froulju binne meiïnoar ferbûn troch tydlike of ivige religieuze ûnthjitten. Der binne lykwols ek kongregaasjes mei leden sûnder ûnthjitten. As in kongregaasje foar it measte út preesters bestiet, dan wurdt oer in klerikale of in preesterkongregaasje praat. Sa net, dan is it in bruorrekongregaasje. Preesters fan in kongregaasje wurde paters neamd, net-preesters binne bruorren of susters.   

Oarders en kongregaasjes ûnderkiede harren fan inoar troch in eigen foarm fan spiritualiteit, in eigen rigel en in eigen habyt. Yn guon kongregaasjes en parten fan 'e wrâld is it habyt sûnt de jierren 1960 lykwols net mear yn gebrûk. 

Kongregaasjes waarden faak oprjochte foar opbouwurk yn it ûnderwiis, de sûnenssoach, de missy en oar sosjaal-maatskiplik wurk. Benammen yn katolike kontrijen leveren de kongregaasjes in wichtige bydrage oan de ûntwikkeling fan in gebiet. 

Yn 'e twadde helte fan de 20e iuw hat de oerheid in soad wurk fan de kongregaasjes oernommen.
Pallottinen

De **pallottinen**  binne in mienskip fan apostoalysk libben (Latyn: *Societas Apostolicatus Catholici*, ôfkoarte S.A.C.) yn de Roomsk-Katolike Tsjerke, dy't yn 1835 troch Vincenzo Pallotti (1795-1850; hillichferklearre yn 1963) stifte is. 

De kongregaasje waard foar jongerein- en finzenispastoraat en missywurk oprjochte en hat mienskippen yn alle seis wrâlddielen.

Kameroen waard tsjin it ein fan de 19e iuw troch Dútske pallottinen kristene. 

Under studinten fan it seminaarje fan de paters pallotinen by Vallendar oan de Ryn ûnstie de saneamde Schönstatt-beweging. Sûnt de Earste Wrâldkriich krige dy beweging yn 'e Dútske katolike mienskip in soad ynfloed.  

## Keppeling om utens
* Pallottynske hiemside
Stasjon Driebergen-Seist

**Stasjon Driebergen-Seist** (**Db**) is in spoarweistasjon tusken de plakken Driebergen-Rijsenburg en Seist it leit san 2 km fan Driebergen-Rijsenburg yn de gemeente Utertske Heuvelrêch en waard iepene yn 1844 oan de Rhijnspoarwei (Amsterdam Sintraal - Elten). Tusken dizze Utertske plakken is yn 2020 it tredde stasjonsgebou sûnt 1864 iepene. Fan 1901 oant 1941 wie der ek persoaneferfier oer de spoarline nei De Bildt. Dy line is yn 1978 opbrutsen. 

## Gebou

It oarspronklike stasjonsgebou fan Driebergen-Seist waard iepene yn 1864, tweintich jier nei iepeing fan it stasjon. In relatyf lang en leech rjochthoekige gebou mei stasjonsfoarsjenningen en in wenning. Oan de spoarkant lâns it gebou wie in houten kape boppe it perron makke. It stasjonsgebou waard sûnt de iepening meardere kearen ferboud. Yn 1899 kaam der oan de linkerkant in ekstra ferdjipping by, Ek de gevel fan de ûnderste ferdjipping is by dizze ferbouwing oanpast. Yn 1900 komt njonken stasjonsgebou in nije útgong. It sierlik útfierde poartegebou hat oan elke kant in húske. It eilânperron krijt in stielen perronkape. Tusken it stasjonsgebou en it eilânperron komt in brêge.

Yn 1962 waard it earste stasjonsgebou sloopt en ferfongen troch nijbou, ûntwurpen troch de arsjitekten M.W. Markenhof & Koen van der Gaast. In leech gebou dat benammen út gielgrize bakstien bestie, mei in soad houten betimmeringen en daklizzers. It gebou hie in ranke klokketoer mei NS-logo. De brêge hie al earder plakmakke foar in tunnel, en de perronoerkaping út 1864 is bewarre bleaun.

It stasjonsgebou út 1962 waard yn febrewaris 2017 sloopt om plak te meitsjen foar in ekstra spoar en in bredere eilânperron. It stasjonsgebiet waard ferdjippe oanlein ûnder it eilânperron. Hjir binne hjoed-de-dei ek de stasjonsfoarsjenningen te finen. De perronkape út 1864 is by de nijbou yntegrearre yn de nije kap. It nije stasjonsgebou kaam yn 2020 ree.

## Treinferbinings
Vallendar (Verbandsgemeinde)

**Vallendar** is in gemeenteferbân yn 'e lânkring Mayen-Koblenz yn 'e Dútske dielsteat Rynlân-Palts. It bestjoerlike sintrum is de stêd mei deselde namme.

## Yndieling
De ferbânsgemeente bestiet út de folgjende *[[Ortsgemeinde]]n*.

* Niederwerth
* Urbar (by Koblenz)
* Vallendar
* Weitersburg

## Skiednis
De gemeente giet werom op it Amt Vallendar, dat yn 1767 ûntstie. Nei ferskillende weryndielings ûntstie yn 1970 lang om let mei de plakken Niederwerth, Urbar, Vallendar en Weitersburg de hjoeddeiske omfang fan 'e gemeente.

## Keppeling om utens
* Hiemside Verbandsgemeinde Vallendar
Vallendar

**Vallendar** is in stêd yn 'e lânkring Mayen-Koblenz yn Rynlân-Palts, Dútslân. It is it bestjoerlike sintrum fan it gemeenteferbân Vallendar.

## Skiednis
De oarsprong fan de namme ferwiist nei de lokaasje yn 'e dellings fan wjitterings. "*Val*" betsjut 'streamend' en "*ndar*" 'sompich gebiet'. Vallendar waard foar it earst yn 830-840 neamd as besit fan de aartsbiskoppen fan Trier, mar oannommen wurdt dat it plak in Keltyske oarsprong hat en dus folle âlder is (700–600 f. Kr.).

De karfoarsten fan Trier lieten it besit troch fâlden bestjoere, dy't lykwols jimmeroan besochten it besit fan de karfoarsten te ûntfytmanjen. Sa waarden sûnt 1232 de greven fan Sayn lânshear, dy't by de noardlike útgong fan Vallendar in kastiel bouden. Op de fûneminten dêrfan stiet hjoed-de-dei it sloteftige *Haus d'Ester*, ek bekend as de *Marienburg*. Vallendar krige om deselde tiid muorren en yn 1143 waard it Augustynske kleaster fan Schönstatt stifte, dat yn 1567 lykwols wer opheft waard.     

Yn 1363 ferpâne greve Salentin fan Sayn-Wittgenstein de hearskippij oan Kar-Trier en sûnt wie de aartsbiskop fan Trier ek foar in part eigner fan Vallendar. Dêrnei hat Kar-Trier ek noch allinne eigner fan Vallendar west. It stedswapen ferwiist nei de eardere hearskers oer Vallendar mei de liuw nei de hearen fan Sayn en mei it reade krús nei Kar-Trier. 

Vallendar kaam yn 1803 yn it foarstedom Nassau-Weilburg te lizzen en yn 1815 lang om let yn it Keninkryk Prusen. Yn 'e 19e iuw bloeide it bedriuwslibben yn Vallendar. Dat wie ek in gefolch fan de ferliening fan stedsrjochten yn 1856 troch kening Freark Willem IV.

Tusken 1954 en de jierren 1970 waard Vallendar foars útwreide. Yn 1958 waard de brêge tusken Vallendar en it Ryn-eilân Niederwerth yn gebrûk nommen.   

## Beafeartsplak

Vallendar is tsjintwurdich ynternasjonaal bekend as beafeartsplak. Yn it stedsdiel Schönstatt stifte pater Josef Kentenich yn 1914 yn in ferfallen Marijekapel de Schönstatt-beweging. Schönstatt groeide út ta in kompleks op in grut gebiet mei tsjerken, kapellen, foarmingssintra, in printerij, in museum en kleastergebouwen.

## It besjen wurdich
* de roomsk-katolike parochytsjerke Marcellinus en Petrus (1837–1841, arsjitekt: Johann Claudius von Lassaulx)
* de protestantske Lukastsjerke (1884–1885, arsjitekt: Friedrich Lang) 
* it eardere Sint-Jozefsikehûs (1856–1859, arsjitekt:Vincenz Statz)
* it Wiltberger Hof (1695–1698)
* Haus d’Ester (ek: Marienburg; 1773) mei de kapel
* ferskillende 17e-iuwske fakwurkhûzen
* it stedsdiel Schönstatt: ferskillende tsjerken, kapellen, it Pater Kentenich-museum
Stasjon Maarn

**Stasjon Maarn** (**Mrn**) is in spoarstasjon yn it Nederlânske doarp Maarn, yn de gemeente Utertske Heuvelrêch yn de provinsje Utert. It waard iepene yn 1845 oan de Rhijnspoarwei (Amsterdam Sintraal - Elten). 

## Gebou
 
It oarspronklike stasjonsgebou wie in hiel lyts stiennen wachthokje mei puntdak. Yn 1895 waard it gebouke fergrutte. Oan beide siden kamen identike geboukes dy't grutter wiene as it besteande hokje.

Yn 1909 waarden dy geboukes ferfongen troch in grutter stasjonsgebou, in leech asymmetryske gebou mei neist in pear romten foar de stasjonstsjinst ek in tsjinstwenning. De yngong oan it stasjonspleintsje wie aksintuearre mei in puntgevel. De wenning wie oan de rjochterkant fan it gebou en wie heaks op de rest fan it gebou pleatst.

Yn 1972 naam NS goed in kilometer westlik fan it stasjon in nij stasjon Maarn yn gebrûk. It stasjon ferfong net allinnich it âlde stasjon, mar yndirekt ek it stasjon fan Maarsbergen dat hast trije kilometer eastliker lei. It âlde stasjonsgebou bleau yn gebrûk as wenhûs. Yn it part dêr't ea de stasjonsfunksjes sieten, wie earst noch in skoft de Spoarweiplysje fêstige.

It nije stasjon krige gjin stasjonsgebou. It stasjon hat in abry, in iepen fytsestalling mei fytsklûzen, in pear parkearplakken. Yn 2015 binne der liften by it stasjon boud om it stasjon tagonklik te meitsjen foar reizgers mei in rolstoel.

Yn de buert fan it âlde stasjon is noch hieltyd in lyts stasjonsgebiet foar frachtferfier. Fan it wiidweidige rangearterrein dat fan 1901 oant begjin jierren'30 foar it stasjon oer lei, restearje nei de oanlis fan de A12 noch in pear spoaren. Oan de oare kant fan de sneldyk binne yn natuergebiet De Zanderij noch restanten fan twa draaiskiven.

## Treinferbinings
Stasjon Veenendaal-De Klomp

**Stasjon Veenendaal-De Klomp** (**Klp**) is in spoarstasjon yn it Nederlânske doarp De Klomp, yn de gemeente Ede yn de provinsje Gelderlân. It waard iepene yn 1845 oan de Rhijnspoarwei (Amsterdam Sintraal - Elten). It stasjon leit op in kilometer ôfstân fan it Utertske plak Veenendaal.

## Gebou

It oarspronklike stasjonsgebou fan stasjon Veendendaal-De Klomp wie in eardere direksjekeet. It ienfâldige lege gebou waard yn de rin fan de jierren fierder geskikt makke om tsjinst te dwaan as stasjonsgebou. Der kamen wachtromten en in romte foar de stasjonsjef. Yn de Twadde Wrâldkriich rekke it gebou slim skansearre en waard mar foar in part provisoarysk reparearre. Yn 1960 waard it âlde stasjonsgebou ôfbrutsen en yn 1962 ferfongen troch nijbou neffens ûntwerp fan arsjitekt Cees Douma: in leech gebou mei twa romten mei in plat dak en twa skoarstiennen.

## Treinferbinings
Stasjon Ede-Wageningen

**Stasjon Ede-Wageningen** (**Ed**) is in spoarstasjon yn it Nederlânske plak Ede, yn de provinsje Gelderlân. It waard iepene yn 1845 oan de Rhijnspoarwei (Amsterdam Sintraal - Elten). Yn dit Gelderske plak waard yn 2024 it tredde stasjonsgebou sûnt 1845 iepene. 

## Gebou
It oarspronklike stasjonsgebou fan Ede-Wageningen waard iepene yn 1877, 32 jier neidat it stasjon iepene wie. It stasjonsgebou wie bekend as in standerttype Harmelen, it wie ien fan de fjouwer stasjonsgebouwen fan dit type dat ea boud is. De arsjitekt is ûnbekend. It lytse gebou mei puntdak en luifel om it hiele gebou hinne kaam op in nij oanlein eilânperron te stean en hie allinnich de needsaaklike stasjonsfoarsjenningen. De wenning fan de stasjonsjef kaam op in oar plak, yn de buert fan it stasjon. Yn 1903 waard it gebou útwreide mei in wachtromte tredde klasse.

It stasjonsgebou waard yn 1984 ôfbrútsen en ferfongen troch in nij gebou, nei ûntwerp fan arsjitekt Paul Corbey, mei op it eilânperron in wachtromte en ytgelegeneheid. Yn 2022 waard begûn mei de bou fan in nij stasjonsgebou  nei in ûntwerp fan arsjitekt Rodrigo Louro van Mecanoo.  , it nije stasjonsgebou waard yn 2024 iepene. Wêrnei't it stasjonsgebou út 1984 ôfbrútsen waard.

## Treinferbinings
TV Azteca

**Televisión Azteca, S.A.B. de C.V.** (**TV Azteca**) is in Meksikaansk media konglomeraat yn eigendom fan Grupo Salinas. It waard oprjochte yn 1993 troch Ricardo Salinas Pliego. It is it op ien nei grutste mediabedriuw yn Meksiko nei Televisa.

## Keppelings om utens
* Offisjele webside fan TV Azteca
Telemundo

**Telemundo** is in Amerikaansk Spaansktalich telefyzjenetwurk yn eigendom fan NBCUniversal, in ôfdieling fan Comcast. It waard oprjochte op 19 juny 1984.

## Keppelings om utens
* Offisjele webside fan Telemundo
Stasjon Wolfheze

**Stasjon Wolfheze** (**Wf**) is in stasjon yn de Nederlânske plak Wolfheze yn de provinsje Gelderlân. It stasjon is in standerttype Fiskfliet en is ien fan de seis stasjons dy 't ea yn dizze klasse boud is, it is it einichste stasjonsgebou fan dit type dat noch oanwêzich is.

## Gebou
It oarspronklike stasjonsgebou fan Wolfheze waard iepene yn 1899, 54 jier neidat it stasjon iepene wie. It gebou is rjochthoekich en twa en in heale ferdjipping heech. Yn 1913 wurd it gebou yngreven ferboud, oan de strjitkant is foar it rjochter diel fan it gebou in heech nij gebou delset. Foar it restearjende part fan de foarside en de linker sydgevel komt in lange lege oanbou mei dakterras. De nijbou biedt ûnder oare romte oan in ekstra wachtromte en mear romte foar de fracht. It stasjonsgebou is hjoed-de-dei yn gebrûk as winkel, ytgelegenheid en wenhûs.

## Treinferbinings
Stasjon Oosterbeek

**Stasjon Oosterbeek** (**Otb**), iepene op 16 maaie 1845, is in spoarweistasjon yn it Nederlânske doarp Oosterbeek yn de provinsje Gelderlân. It stasjon leit oan de Rhijnspoarwei (Amsterdam Sintraal - Elten).

## Gebou

It oarspronklike stasjonsgebou fan Oosterbeek waarde iepene yn 1878, in ienfâldich rjochthoekich stasjonsgeboutsje mei ôfrune hoeken en lytse luifel oan 'e perronkant. Yn 1900 kaam der op it noardlike perron in gelikens gebouke. 
It gebou waard yn 1970 ôfbrutsen en wat oerbleau wiene allinne in tal abry's, in iepen fytsestalling mei fytsklûzen, en in pear parkearplakken. 

## Treinferbinings
Stasjon Westervoort

**Stasjon Westervoort** (**Wtv**), iepene op 16 maaie 1845, is in spoarweistasjon yn it Nederlânske doarp Oosterbeek yn de provinsje Gelderlân. It stasjon leit oan de Rhijnspoarwei (Amsterdam Sintraal - Elten).

## Gebou

It oarspronklike stasjonsgebou fan Westervoort waarde iepene yn 1899 perron, in leech gebou mei wenning mei ôfknotte dakken. Yn it gebou wiene de stasjonsfunksjes en in wenning ûnderbrocht.
It stasjon waard sletten yn 1936, it gebou waard yn 1965 ôfbrutsen.
It stasjon waard yn 2011 weriepene, westlik fan it oarspronklike plak. Der kaam by de weriepening gjin nij gebou, it stasjon krige perronoerkapingen, in iepen fytsestalling mei fytsklûzen, en in pear parkearplakken.

## Treinferbinings
Stasjon Duiven

**Stasjon Duiven** (**Dvn**), iepene op 15 febrewaris 1856, is in spoarweistasjon yn it Nederlânske doarp Duiven yn de provinsje Gelderlân. It stasjon leit oan de Rhijnspoarwei (Amsterdam Sintraal - Elten).

## Gebou
It oarspronklike stasjonsgebou fan Duiven wie in ienfâldig rjochthoekig stasjonsgebou fan oardel ferdjipping heech en wie grutdiels yn gebrûk as wenning. In pear romten wiene foar de stasjonsfunksjes ynrjochte.
It stasjon waard sletten yn 1936, yn 1944 rekke it stasjonsgebou yn de Twadde Wrâldkriich slim skansearre en waardt sloopt.
It stasjon waard yn 1980 weriepene, der kaam by de weriepening in stasjonsgebou fan de hân fan arsjitekt Cees Douma, fergelykber mei de stasjonsgebouwen fan Felp en Elst.

## Treinferbinings
Stasjon Zevenaar

**Stasjon Zevenaar** (**Zv**) is in spoarstasjon yn de Nederlânske stêd Zevenaar, yn de provinsje Gelderlân. It waard iepene yn 1856 oan de Rhijnspoarwei (Amsterdam Sintraal - Elten). 

## Gebou

## Gebou
It oarspronklike stasjonsgebou fan Zevenaar wie in heech rjochthoekich stasjonsgebou mei sawol oan de strjitte- as oan de perronkant in fronton. It ûntwerp is hast gelyk oan it earste stasjonsgebou fan Arnhim oan deselde spoarline. Yn it gebou komme ûnder oare ferskate wachtromten, in restauraasje, kantoaren en inkelde tsjinstwenten. Yn it ferlingde fan it gebou komt in lege rjochthoekige seal foar de dûanefasiliteiten. Beide gebouwen binne yn 1900 oaninoar ferbûn sadat ien gebou ûntstonet. By de lange perrongevel lâns kaam in luifel. Datselde jier krige it stasjon in eilânperron, wêrmei 't de hjoeddeistige opset fan it stasjonsgebiet ûntstie.

Yn 1962 makke it earste stasjonsgebou plak foar nijbou neffens ûntwerp fan arsjitekt Koen van der Gaast. It nije lage gebou stiet min ofte mear op de fundearringen fan it âlde gebou sadat de foarm dêrfan mei it wat nei foaren steande middendiel noch te werkennen is. Oan 'e foarkant foar it middendiel befynt him in reedlik grutte luifel. Ek lâns de perrongevel en in part fan de sydgevels komt in luifel. It sobere gebou krijt troch besunigings gjin opfallende fersieringen. Yn it gebou binne neist de loketten en de wachtromte benammen tsjinstromten oanwêzich.

Yn 2015 is in part fan it gebou ôfbrútsen om plak te meitsjen foar in nij plein. It restearjende part fan it stasjonsgebou hat in glêzen put krigen mei sicht op de perrons en it busstasjon. By de ferbouwing is de yngong fan it gebou nei de glêzen sydgevel ferpleatst. De giele bestrjitting fan it nije stasjonsplein jout de plattegrûn fan it ferdwûne part fan it stasjonsgebou wer.

## Treinferbinings
Ghostbusters

*''Ghostbusters'' (franchise), in Amerikaanske mediafranchise

## Films
*''Ghostbusters'' (film út 1984), in Amerikaanske film út 1984
**[[Ghostbusters II]]*, in Amerikaanske film út 1989, in ferfolch op 'e film út 1984
*''Ghostbusters'' (film út 2016), ek bekend as *Ghostbusters: Answer the Call*, in Amerikaanske film út 2016, in reboot fan 'e film út 1984
**[[Ghostbusters: Afterlife]]*, in Amerikaanske film út 2021, in ferfolch op 'e earste beide films

## Muzyk
**[[Ghostbusters: The Original Soundtrack Album]]*, it soundtrackalbum fan 'e film út 1984
*''Ghostbusters II'' (soundtrack), it soundtrackalbum fan 'e film út 1989
**[[Ghostbusters: Original Motion Picture Soundtrack]]*, it soundtrackalbum fan 'e film út 2016
*''Ghostbusters'' (liet), it haadtema fan 'e films, skreaun troch Ray Parker jr. foar de film út 1984

## Spultsjes
### Fideospultsjes
*''Ghostbusters'' (fideospultsje út 1984), in fideospultsje út 1984
*''Ghostbusters'' (fideospultsje út 1990), in fideospultsje út 1990
*''Ghostbusters'' (fideospultsje út 2016), in fideospultsje út 2016
*''Ghostbusters II'' (kompjûterspultsje), in kompjûterspultsje út 1989
*''Ghostbusters II'' (consolefideospultsje), in consolefideospultsje út 1989
**[[Ghostbusters: Paranormal Blast]]*, in fideospultsje út 2012
**[[Ghostbusters Pinball]]*, in fideospultsje út 2014
**[[Ghostbusters: Sanctum of Slime]]*, in fideospultsje út 2011
**[[Ghostbusters: Slime City]]*, in fideospultsje út 2016
**[[Ghostbusters: The Video Game]]*, in fideospultsje út 2009
**[[Ghostbusters: The Video Game Remastered]]*, in fideospultsje út 2019
**[[Ghostbusters World]]*, in fideospultsje út 2018
**[[Beeline's Ghostbusters]]*, in fideospultsje út 2013
**[[New Ghostbusters II]]*, in fideospultsje út 1990
*''The Real Ghostbusters'' (fideospultsje út 1987), in fideospultsje út 1987
*''The Real Ghostbusters'' (fideospultsje út 1993), in fideospultsje út 1993

### Oare spultsjes
*''Ghostbusters'' (rollespul), in rollespul út 1986

## Strips
*''The Real Ghostbusters'' (strip), in strip út 1988–1992 op basis fan 'e tekenfilmsearje út 1986-1991
**[[Ghostbusters: Legion]]*, in minysearje fan stripalbums út 2004–2005, útjûn troch 88 mph Comics 

## Tillefyzje
**[[The Ghost Busters]]* in Amerikaanske tillefyzjesearje út 1975 dy't gjin diel útmakket fan 'e franchise
*''Ghostbusters'' (tillefyzjesearje), in tekenfilmsearje út 1986 dy't in ferfolch is wie op 'e live-actionsearje út 'e 1970-er jierren en gjin diel út makktet fan 'e franchise
**[[The Real Ghostbusters]]*, in Amerikaanske tekenfilmsearje út 1986-1991 op basis fan 'e earste film 
**[[Extreme Ghostbusters]]*, in Amerikaanske tekenfilmsearje út 1997 op basis fan 'e earste beide films
Stasjon Emmerich-Elten

**Stasjon Emmerich-Elten** (**EEL**) *(earder Stasjon Elten)* is in spoarstasjon yn it Dútske doarp Elten, yn de dielsteat Noardryn-Westfalen. It waard iepene yn 1856 oan de Rhijnspoarwei (Amsterdam Sintraal - **Elten**). 

## Skiednis

Stasjon Emmerich-Elten waard op 15 jannewaris 1856 yn gebrûk naam. Op it grinsstasjon fan de DB yn 1966 waard it stasjon sletten. It stasjonsgebou waard yn 1995 ôfbrútsen Yn 1999 waard it stasjon op 1 july weriepene.

De perrons van Stasjon Emmerich-Elten lizze yn bajonetlizzing dat wol sizze dat de perrons net tsjinoer inoar lizze mar dat se elk oan de oare kant fan in oerwei lizze yn dit gefal de Lobitherstrasse. 

## Treinferbinings
Rhein-Nahe

**Rhein-Nahe** is in gemeenteferbân yn 'e lânkring Mainz-Bingen yn 'e Dútske dielsteat Rynlân-Palts. De ferbânsgemeente, dy't yn 1970 oprjochte waard, leit op de lofterkant fan de Ryn, noardlik fan de stêd Bingen. Yn Bingen stiet it gemeentehûs, mar de stêd is sels gjin ûnderdiel fan de ferbânsgemeente.

## Yndieling
De ferbânsgemeente Rhein-Nahe bestiet út de folgjende *[[Ortsgemeinde]]n*:

* Bacharach
* Breitscheid
* Manubach
* Münster-Sarmsheim
* Niederheimbach
* Oberdiebach
* Oberheimbach
* Trechtingshausen
* Waldalgesheim
* Weiler bei Bingen

## Keppeling om utens
* Side ferbânsgemeente Rhein-Nahe
Betuweline

}

|}
|}
De **Betuweline** is de spoarline fan Elst nei Doardt. De line waard oanlein troch de Steat fan de Nederlannen. De spoarline waard nei oanlieding fan in inisjatyf fan guon Doardtske notabelen oanlein troch de Steat neffens de wet fan 10 novimber 1875, ûnder de namme " Merwe- en Waalspoarwei".

## Skiednis
De spoarline waard yn trije fazen iepene: 

De spoarline hat de oant dan ta min berikbere Betuwe in ekonomyske ympuls jûn. Troch de flugge ferbiningen bloeide de regionale fruitkwekerij op. Yn de twadde helte fan de 20e iuw is dizze spoarline hieltyd mear yn ûnbrûk rekke. Ien fan de oarsaken dêrfan is troch de ferneatiging fan de spoarbrêge by Rhenen yn de Twadde Wrâldkriich de ferbining Kesteren - Amersfoart fuort foel.

It baanfak Elst - Tiel - Geldermalsen wurdt oantsjut as de *"Eastlike Betuweline"* en it baanfak Geldermalsen - Gorkum - Doardt wurdt oantsjut as de *"Westlike Betuweline"*. Om't de betizing mei de Betuwerûte grut is, hat men de treintsjinst op de Westlike Betuweline de namme *"MerwedeLingeline"* jûn.

### Frachtferfier
Om 't oare ferbiningen mei Dútslân foar it frachtferfier hieltyd swierder belêste rekken ûntstie ein jierren 80 it idee om dizze spoarline yntinsiver foar frachttreinen te brûken. Hieltyd fierder opskroefde prognoazes en protesten fan omwenners laten derta dat net dizze besteande spoarline oanpast is oan mear frachtferfier, mar dat parallel oan de besteande spoarline in folslein nije spoarline foar frachtferfier oanlein is. As ûnderskieding fan de Betuweline wurdt de frachtspoarline offisjeel as Betuwerûte oantsjut.

### Elektrifikaasje
Sûnt 28 maaie 1978 is it baanfak Tiel - Geldermalsen elektrifisearre, it baanfak Geldermalsen - Doardt folge pas yn 1992. It part fan Elst nei Tiel wurdt betsjinne mei dieseltreinen. 

## Stasjons en gebouwen
Oan it spoar lizze hjoed-de-dei 19 stasjons:
*(kursyf: earder stasjon)*
Klemenskapel (Trechtingshausen)

De **Klemenskapel** (Dútsk: *Clemenskapelle*) by Trechtingshausen is in letromaansk tsjerkegebou oan 'e igge fan 'e Ryn. De tsjerke is ûnderdiel fan it UNESCO-wrâlderfgoed Boppe Midden-Ryndelling.

## Bouskiednis

De oan 'e hillige paus Klemens I wijde kapel wie eartiids de parochytsjerke fan Trechtingshausen. De tsjintwurdige tsjerkhôfkapel leit likernôch in kilometer súdlik fan it plak oan 'e igge fan de Ryn en ûnder it kastiel Reichenstein. De tsjerke waard yn it twadde fearn fan 'e 13e iuw boud en is sûnt net in soad feroare. In pear gruttere feroarings wiene it ynbringen fan goatyske maasfinsters yn it dwersskip en de apsis en de tafoeging fan in goatyske pinakel op in hoeke fan 'e toer. Unbekend is de namme fan 'e boumaster en de datum fan wijing. By de lêste renovaasje krige it stúkwurk fan 'e tsjerke de hjoeddeiske kleuren. 

## Beskriuwing
De Klemenskapel is in trijeskippige basilyk mei in koart skip, in dwersskip, in healrûne apsis en in asymmetryske westlike toer. It dwersskip en it koer ûnderskiede har fan it skip troch in rikere arsjitektuer, lykas krúsribferwulften en hawwe iergoatyske styleleminten. Boppe de krusing is in achtdielich ribferwulft, itjinge te ferlikenjen is mei dat fan de Sint-Petrustsjerke fan Sinzig. Yn it ferwulft en it noardlike sydskip binne noch fragminten bewarre bleau fan midsiuwske fresko's.  

Bûten is de tsjerke fersierd mei lisenen en rûnbôgefriezen. De toer wurdt hegerop achthoekich en hat like smelle finsters as sjitgatten. Yn 'e westlike gevel is in seisdielich roasfinster ynbrocht. Typysk foar de Rynlânske romaanske arsjitektuer binne de klaverblêdfoarmige finsters fan 'e ljochtbeuk.   

## Ynrjochting

It neamen wurdich binne fiif rigen fan in koerstuolte út 'e iere 16e iuw mei fykwurk en miserikorden. De oare banken binne neogoatysk en datearje út de 19eiuw. Yn 'e tsjerke binne tolve epitafen fan 'e 15e oant de 17e iuw, dy't eartiids oer de flier mar no tsjin de muorre opsteld steane.  

## Michaelkapel
Súd fan 'e Klemenskapel stiet in ier 16e-iuwske, lytse, letgoatyske kapel. Nei alle gedachten tsjinne de kapel as bientsjekou. Fan bûten waard de kapel yn 'e 19e iuw feroare, mar dêrby waard it twa traveeën tellende krúsribferwulft fan 'e kapel sparre. Eartiids wie de kapel fan binnen hielendal beskildere, mar hjoeddedei is mar in lyts part fan 'e beskildering fan 'e noardlike muorre noch te sjen.

Op it tsjerkhôf binne yn 'e muorre om it hôf iuwenâlde grêfkrusen ynmitsele.
Linge

; Linge kin ferwize nei:
* In rivier yn Nederlân, Linge (rivier)
* In plak yn Yndoneezje, Linge (Yndoneezje)
* In plak yn Noarwegen, Linge (Noarwegen)
* In plak yn Dútslân, Linge (Dútslân)
* In berchpas yn Frankryk, Linge (Frankryk)
Betuwe

De **Betuwe** is in lânstreek yn Nederlân. en leit tusken de rivieren de Waal yn it suden en de Nederryn en de Lek yn it noarden.

It karakter fan 'e krite wurdt foaral karakterisearre troch de túnbou. Yn it bysûnder stiet de Betuwe bekend om de fruitkwekerij yn hôven; dy foarmen by útstek yn de maitiid in opfallend aspekt fanwege de bluossem en binne dêrtroch (pleatslik) in attraktyf elemint. Ek stiet de streek bekend fanwegen it relatyf soad foarkommen fan oerflaktewetters yn it lânskip. De Betuwske rivier de Linge, dy't dwers troch de streek rint, foarmet in foaroansteand lânskipselemint. Ek is de krite nammejouwer fan de Betuweroute en de Betuweline; dizze spoarlinen geane dwers troch de regio.
Linge (rivier)

De Linge is in 108 km lange rivier dy 't yn de Betuwe fan Doornenburg oant Gorkum streamt. De namme betsjut yn it Aldnederlânsk it lange wetter. Grutte parten fan de Linge binne net befarber foar motorisearre skippen. De gemeente Lingewaard ûntlient har namme oan de Linge.
Foo Fighters (album)

**Foo Fighters** is it debútalbum fan Foo Fighters. It album waard troch Dave Grohl opnommen yn oktober 1994 yn de Robert Lang studio yn Seattle en waard yn de simmer fan 1996 op 4 july útbrocht. Dave spile alle bas-, gitaar- en drumpartijen sels yn.

## Spyllist
*Alle nûmers binne skreaun troch Dave Grohl.*

## Singles

## Muzikanten
* Dave Grohl – alle ynstrumenten

### Gastmuzykanten
* Greg Dulli - gitaar